Johann Strauss d.y.

Johann Baptist Strauss d.y. (født 25. oktober 1825 i Wien, død 3. juni 1899 samme sted) var en østerriksk komponist, dirigent og fiolinist. 
Han er kjent som «valsekongen» og var den lette musikkens mester, hans valser er melodiøse og sjarmfulle. Men om han er mest kjent for sine wienervalser, bestod hans livsverk også av andre komposisjoner, blant annet fjorten operetter og flere polkaer.


== Liv og virke ==


=== Bakgrunn ===
Han var eldste sønn av orkesterlederen og komponisten Johann Strauss d.e. De yngre søsknene var Josef (f. 1827), Anne (f. 1829), Therese (f. 1831), Ferdinand (f. 1834, død samme år), og Eduard (f. 1835).
Som barn tok han fiolintimer i hemmelighet mot sin fars vilje og allerede seks år gammel komponerte han sin første vals. I 1842 forlot faren hans familien for Emilie Trampusch. Johann Strauss d.y. kunne deretter egne seg til musikkstudier for alvor. 


=== Musiker, komponist ===
Som 19-åring i 1844 stiftet han sitt eget danseorkester, og da faren døde i 1849, slo han sammen sitt eget med farens orkester. Han gjorde suksess med orkesteret i Wien med konserter i Volksgarten og også på sine utenlandsturneer. 
Han giftet seg i 1862 med Jetty Treffz, den første av i alt tre koner. Under USA-turneen i 1872 dirigerte han 20 000 sangere og 10 000 musikere i Boston. 
Hans fremgang i USA spilte en stor rolle for utviklingen av filmmusikalens stil og 1900-tallets populærmusikk. Valsene som ble komponert til Wiens mange ballsaler og byens kafeer og hager var med på å gjøre valsen til hele verdens favorittdans. 
Hans mest kjente vals er An der schönen blauen Donau (1867) som er et fast innslag ved den årlige Nyttårskonserten i Wien som blir kringkastet i hele Europa. En annen berømt vals er Rosen aus dem Süden og av hans operetter kan nevnes Die Fledermaus (Flaggermusen) (1874), Der Zigeunerbaron (Sigøynerbaronen) (1885) og Wiener Blut (1899). Sistnevnte er en kompilasjon bygget på Strauss' melodier og ble uroppført etter hans død.


== Verk ==


=== Operetter ===
1871 – Indigo und die 40 Räuber (Indigo og de førti røverne)
1873 – Der Karneval in Rom (Karnevalet i Rom)
1874 – Die Fledermaus (Flaggermusen)
1875 – Cagliostro in Wien
1877 – Prinz Methusalem
1878 – Blindekuh (Blindebukk)
1880 – Das Spitzentuch der Königin (Dronningens kniplingstørkle)
1881 – Der lustige Krieg (Den lystige krigen)
1883 – Eine Nacht in Venedig (En natt i Venedig)
1885 – Der Zigeunerbaron (Sigøynerbaronen)
1887 – Simplicius
1893 – Fürstin Ninetta (Fyrstinne Ninetta)
1894 –  Jakuba (Das Apfelfest)
1895 – Waldmeister (Skogvokter)
1897 – Die Göttin der Vernunft (Fornuftens gudinne)
1899 – Wiener Blut (Wienerblod)


=== Opera ===
1892 – Ritter Pasmán (Ridder Pasman)


=== Ballett ===
1901 - Aschenbrödel (Askepott)


=== Valser og polkaer (utvalg) ===
1854 – Napoleon-Marsch, marsj
1858 – Tritsch-Tratsch-Polka, polka schnell
1861 – Perpetuum mobile, polka
1863 - Morgenblätter, vals
1867 – An der schönen blauen Donau, vals
1867 – Künstlerleben, vals
1868 – Geschichten aus dem Wienerwald, vals
1869 – Wein, Weib und Gesang, vals
1873 – Wiener Blut, vals
1880 – Rosen aus dem Süden, vals
1883 – Frühlingsstimmen, vals
1889 – Kaiserwalzer, vals


== Referanser ==


== Eksterne lenker ==
(en) Johann Strauss II – kategori av bilder, video eller lyd på Commons 
(en) Johann Strauss d.y. på Internet Movie Database 
(sv) Johann Strauss d.y. i Svensk Filmdatabas 
(da) Johann Strauss d.y. på Filmdatabasen 
(fr) Johann Strauss d.y. på Allociné 
(en) Johann Strauss d.y. på AllMovie 
(en) Johann Strauss d.y. hos The Movie Database 
(en) Johann Strauss d.y. hos Internet Broadway Database 
(en) Johann Strauss d.y. hos Internet Broadway Database 
(en) Johann Strauss d.y. hos Internet Broadway Database 
(en) Johann Strauss d.y. på Apple Music 
(en) Johann Strauss d.y. på Discogs 
(en) Johann Strauss d.y. på MusicBrainz 
(en) Johann Strauss d.y. på Spotify 
(en) Johann Strauss d.y. på Last.fm 
(en) Johann Strauss d.y. på Genius — sangtekster 
(en) Johann Strauss d.y. på AllMusic 
(en) Fritt tilgjengelige noter av Johann Strauss d.y. i International Music Score Library Project
(en) Johann Strauss in Wien {en} A video about his presence in Vienna